Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: 2011. évi LVIII. törvény
Paragraph Index: 735

5. bekezdés – a Végrehajtó Tanács (a) A Végrehajtó Tanács 18 tagból, valamint legfeljebb 18 póttagból áll, akik a Kormányzó Tanács éves ülése során az Alap Tagjai közül kerülnek megválasztásra. A Végrehajtó Tanács összetételét idõrõl idõre a Kormányzó Tanács határozza meg a jelen Megállapodás II. Függelékében elõírtak szerint. A Végrehajtó Tanács tagjai, valamint azok helyettesei, akik csak a tagok távollétében szavazhatnak, a jelen Megállapodás szerves részét képezõ II. Függelékben elõírtak szerint kerülnek megválasztásra és kinevezésre. (b) A Végrehajtó Tanács tagjainak megbízatása három évre szól. (c) A Végrehajtó Tanács felelõs az Alap általános feladatkörének ellátásáért, továbbá ennek érdekében gyakorolja azokat a jogokat, melyekkel ezen Megállapodás felruházza, valamint melyeket a Kormányzó Tanács delegált számára. (d) A Végrehajtó Tanács olyan gyakorisággal ül össze, amelyet az Alap mûködése igényel. (e) A Végrehajtó Tanácsban a tag vagy a póttag képviselõje tevékenységéért nem kap javadalmazást az Alaptól. Ugyanakkor a Kormányzó Tanács hozhat olyan döntést, amelynek alapján indokolható utazási költségtérítés és napidíj adható valamennyi tag és póttag képviselõje részére. (f) A Végrehajtó Tanács bármely ülésén a határozatképesség feltétele, hogy a tagok valamennyi tag összes szavazatának legalább kétharmadát gyakorolják.

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes